《送孔贯道应贤良徵辟就谒孔林》
元代·郭钰

诏下江南选俊良，君行千里似还乡。淮河天近鱼龙会，阙里春回草树香。

一代又论新礼乐，千年仍睹旧宫墙。仲舒三策陈王道，文献承家好激昂。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。